CELEX: 52017PC0766
Language: bg
Date: 2017-12-18
Title: Предложение за РЕШЕНИЕ ЗА ИЗПЪЛНЕНИЕ НА СЪВЕТА on subjecting the new psychoactive substance methyl 2-{[1-(5-fluoropentyl)-1H-indazole-3-carbonyl]amino}-3,3-dimethylbutanoate (5F-MDMB-PINACA) to control measures

ЕВРОПЕЙСКА КОМИСИЯ
            Брюксел, 18.12.2017
            COM(2017) 766 final
            2017/0346(NLE)
            Предложение за
            РЕШЕНИЕ ЗА ИЗПЪЛНЕНИЕ НА СЪВЕТА
            on subjecting the new psychoactive substance methyl 2-{[1-(5-fluoropentyl)-1H-indazole-3-carbonyl]amino}-3,3-dimethylbutanoate (5F-MDMB-PINACA) to control measures
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               В Решение 2005/387/ПВР на Съвета относно обмена на информация, оценката на риска и контрола върху новите психоактивни вещества
                  1
                се предвижда триетапна процедура, в резултат на която ново психоактивно вещество може да стане предмет на мерки за контрол на територията на Съюза.
            
            
               На 4 юли 2017 г. бе публикуван съвместен доклад на Европейския център за мониторинг на наркотици и наркомании (ЕЦМНН) и Европол, изготвен в съответствие с член 5 от Решение 2005/387/ПВР на Съвета. На 15 септември 2017 г., след искане, отправено от Комисията и седем държави членки и по силата на член 6, параграф 1 от горепосоченото решение на Съвета, Съветът поиска оценка на рисковете, произтичащи от употребата, производството и нелегалната търговия на новото психоактивно вещество метил 2-{[1-(5-флуоропентил)-1H-индазол-3-карбонил]амино}-3,3-диметилбутаноат (5F-MDMB-PINACA, 5F-ADB), на участието на организираната престъпност и на възможните последици от въвеждането на мерки за контрол на това вещество.
            
            
               Рисковете от веществото 5F-MDMB-PINACA бяха подложени на оценка от страна на Научния комитет на ЕЦМНН в съответствие с разпоредбите на член 6, параграфи 2, 3 и 4 от Решението на Съвета. Докладът за оценка на риска беше представен на Комисията и на Съвета на 14 ноември 2017 г. Основните резултати от оценката на риска са следните:
            
            
               ·5F-MDMB-PINACA е синтетичен канабиноид. Веществото има сходни ефекти като THC, на който се дължат основните психоактивни ефекти на канабиса, но с допълнителна животозастрашаваща токсичност. Силното въздействие на 5F-MDMB-PINACA и значителното и променливо съдържание на веществото в смеси за пушене създават висок риск от отравяне.
            
            
               ·5F-MDMB-PINACA е в наличност в Европейския съюз поне от септември 2014 г. и е открито в 25 държави членки. Две държави членки са съобщили за 28 смъртни случая, свързани с 5F-MDMB-PINACA. В най-малко 20 смъртни случая веществото 5F-MDMB-PINACA е било причината за смъртта или вероятно е допринесло за нея.
            
            
               В съответствие с член 8, параграф 1 от Решение 2005/387/ПВР на Съвета в срок от шест седмици, считано от датата на получаване на доклада за оценка на риска, Комисията следва да представи в Съвета инициатива за въвеждане на мерки за контрол по отношение на новите психоактивни вещества на територията на Съюза или доклад, в който обосновава позицията си относно липсата на необходимост от такава инициатива. Съгласно решението на Съда от 16 април 2015 г. по съединени дела C-317/13 и C-679/13 преди приемането на акт въз основа на член 8, параграф 1 от Решение 2005/387/ПВР на Съвета, трябва да бъде проведена консултация с Европейския парламент. 
            
            
               Въз основа на констатациите от доклада за оценка на риска Комисията счита, че са налице основания за въвеждането на мерки за контрол по отношение на това вещество на цялата територия на Съюза. Според доклада за оценка на риска острата токсичност на 5F-MDMB-PINACA е такава, че може да причини сериозни увреждания на човешкото здраве.
            
            
               2.
                     ЦЕЛ НА ПРЕДЛОЖЕНИЕТО 
            
            
               Целта на настоящото предложение за решение за изпълнение на Съвета е да се приканят държавите членки да въведат по отношение на 5F-MDMB-PINACA мерките за контрол и наказателноправните санкции, предвидени в националното им законодателство по силата на задълженията им съгласно Конвенцията на ООН от 1971 г. за психотропните вещества.
            
            
               2017/0346 (NLE)
            
            
               Предложение за
            
            
               РЕШЕНИЕ ЗА ИЗПЪЛНЕНИЕ НА СЪВЕТА
            
            
               за въвеждане на мерки за контрол по отношение на новото психоактивно вещество метил 2-{[1-(5-флуоропентил)-1H-индазол-3-карбонил]амино}-3,3-диметилбутаноат (5F-MDMB-PINACA)
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, 
            
            
               като взе предвид Решение 2005/387/ПВР на Съвета от 10 май 2005 г. относно обмена на информация, оценката на риска и контрола върху новите психоактивни вещества
                  2
               , и по-специално член 8, параграф 3 от него,
            
            
               като взе предвид предложението на Европейската комисия,
            
         
         
            
               като взе предвид становището на Европейския парламент
                  3
               , 
            
            
               като има предвид, че:
            
            
               (1)В съответствие с член 6 от Решение 2005/387/ПВР на специална сесия на разширената Научна комисия на Европейския център за мониторинг на наркотици и наркомании (ЕЦМНН) беше изготвен доклад за оценка на риска относно новото психоактивно вещество метил 2-{[1-(5-флуоропентил)-1H-индазол-3-карбонил]амино}-3,3-диметилбутаноат (5F-MDMB-PINACA), който впоследствие беше представен на Комисията и на Съвета на 14 ноември 2017 г.
            
            
               (2)5F-MDMB-PINACA е синтетичен канабиноид. Веществото има сходни ефекти като THC, на който се дължат основните психоактивни ефекти на канабиса, но с допълнителна животозастрашаваща токсичност. Силното въздействие на 5F-MDMB-PINACA и значителното и променливо съдържание на веществото в смеси за пушене създават висок риск от отравяне.  
            
            
               (3)5F-MDMB-PINACA е в наличност в Европейския съюз поне от септември 2014 г. и е открито в 25 държави членки. Поради естеството на 5F-MDMB-PINACA е вероятно не всички случаи на откриване на това вещество да се докладват, тъй като за него не се извършват рутинни проверки. В повечето случаи веществото е било конфискувано под формата на билков/растителен материал и прах, но в някои случаи, макар и по-малко на брой, то е било конфискувано и под формата на течност, попивателна хартия и в други непосочени физични форми. На територията на Европейския съюз са осъществени на 1770 конфискации на билков материал. 
            
            
               (4)Две държави членки са съобщили за 28 смъртни случая, свързани с 5F-MDMB-PINACA. В най-малко 20 смъртни случая веществото 5F-MDMB-PINACA е било причината за смъртта или вероятно е допринесло за нея. Освен това три държави членки са съобщили за 35 остри отравяния с нелетален изход, свързани с 5F-MDMB-PINACA. Поради естеството на 5F-MDMB-PINACA е вероятно не всички случаи на отравяне с нелетален изход и на смърт да се установяват и докладват.
            
            
               (5)Не съществува конкретна информация за участие на организираната престъпност в производството, разпространението (трафика) и доставката на 5F-MDMB-PINACA в рамките на Съюза. Наличната информация сочи, че 5F-MDMB-PINACA се произвежда в химически предприятия в Китай. 
            
            
               (6)Обикновено 5F-MDMB-PINACA се продава на дребно и на едро като “законен стимулант“ под формата на смеси за пушене и прах в специализирани магазини за канабис, а също и в интернет като „законен“ заместител на канабиса. Веществото може да се продава и пряко на пазара на незаконни наркотици. Тъй като съставките на тези продукти рядко се посочват, повечето потребители не знаят, че използват синтетични канабиноиди по принцип и 5F-MDMB-PINACA в частност. 
            
            
               (7)5F-MDMB-PINACA няма установена или призната употреба в хуманната или ветеринарната медицина в Съюза, нито на други места по света. Няма данни, сочещи, че 5F-MDMB-PINACA може да бъде използван за други цели освен като аналитичен референтен еталон, както и за научни изследвания.
            
            
               (8)Докладът за оценката на риска показва, че много от въпросите, свързани с 5F-MDMB-PINACA, породени от липсата на данни относно рисковете за здравето на човека, рисковете за общественото здраве и социалните рискове, могат да получат отговор чрез по-нататъшна научноизследователска дейност. Въпреки това наличните данни и информация относно породените от веществото здравни и социални рискове дават достатъчно основание за въвеждането на мерки за контрол по отношение на 5F-MDMB-PINACA на територията на Съюза.
            
            
               (9)Веществото 5F-MDMB-PINACA не е сред подлежащите на контрол вещества, посочени в Единната конвенция на ООН от 1961 г. по упойващите вещества, нито в Конвенцията на ООН от 1971 г. за психотропните вещества. Веществото понастоящем е предмет на оценка по системата на Организацията на обединените нации и беше разгледано на 39-то заседание на експертната комисия по наркозависимостите към СЗО (ЕКНЗ), което се проведе от 6 до 10 ноември 2017 г. в Женева. Това не пречи Съюзът да вземе решение за въвеждане на мерки за контрол по отношение на веществото.
            
            
               (10)Тъй като 14 държави членки контролират 5F-MDMB-PINACA съгласно националното си законодателство за контрол на наркотиците, а 4 държави членки го контролират в съответствие с друго законодателство, въвеждането по отношение на посоченото вещество на мерки за контрол на територията на Съюза би допринесло да се избегне появата на пречки при трансграничното сътрудничество в областта на правоприлагането и в съдебната област и би помогнало за предпазване от рисковете, които наличността и употребата му могат да създадат.
            
            
               (11)С Решение 2005/387/ПВР се предоставят изпълнителни правомощия на Съвета с цел на равнището на Съюза да се осигури бърза и основана на експертни становища реакция на появата на нови психоактивни вещества, установени и докладвани от държавите членки, чрез въвеждането по отношение на тези вещества на мерки за контрол на територията на Съюза. Тъй като условията и процедурата за упражняването на тези изпълнителни правомощия са изпълнени, следва да бъде прието решение за изпълнение с цел да бъдат въведени мерки за контрол по отношение на 5F-MDMB-PINACA на територията на Съюза.
            
            
               (12)Дания е обвързана от Решение 2005/387/ПВР и поради това участва в приемането и прилагането на настоящото решение.
            
            
               (13)Ирландия е обвързана от Решение 2005/387/ПВР и поради това участва в приемането и прилагането на настоящото решение.
            
            
               (14)Обединеното кралство не е обвързано от Решение 2005/387/ПВР и поради това не участва в приемането и прилагането на настоящото решение и не е обвързано от него, нито от неговото прилагане,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               По отношение на новото психоактивно вещество метил 2-{[1-(5-флуоропентил)-1H-индазол-3-карбонил]амино}-3,3-диметилбутаноат (5F-MDMB-PINACA) се въвеждат мерки за контрол на територията на Съюза.
            
            
               Член 2
            
         
         
            
               Най-късно до [една година от датата, на която е публикувано настоящото решение] държавите членки вземат необходимите мерки в съответствие със своето национално право да въведат по отношение на новото психоактивно вещество, посочено в член 1, мерките за контрол и наказателноправните санкции, предвидени в националното им законодателство по силата на задълженията им, произтичащи от Конвенцията на Организацията на обединените нации от 1971 г. за психотропните вещества.
            
            
               Член 3
            
            
               Настоящото решение влиза в сила в деня след деня на публикуването му в Официален вестник на Европейския съюз.
            
            
            
            
               Настоящото решение се прилага в съответствие с Договорите.
            
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        ОВ L 127, 20.5.2005 г., стр. 32.
               
               
                  
                     (2)
                  
                        ОВ L 127, 20.5.2005 г., стр. 32.
               
               
                  
                     (3)
                  
                        OВ C ,  г., стр. .